《送程少山应贡之京师》
明代·邱云霄

雨深溪上柳条新，春到江南草未匀。祇恐断云随宦远，莫辞落日劝杯频。

中原有道求麟凤，前席无心问鬼神。不信清时重年少，商衡元是老耕莘。

作者简介：约公元一五四四年前后在世，字凌汉，号止山，崇安（今武夷山市）人。生卒年不详，约明世宗嘉靖中前后在世。官柳城县知县。